زیندانییەكی سیاسیی دوورخراوە بۆ ئەهواز لە ئاكامی گوشاری بەرپرسانی زیندانەوە مانی لە خواردن گرتووە و ئێستاكە 5 رۆژە مانگرتنەكەی درێژەی هەیە.
بە پێی راپۆرتی چالاكانی مافی مرۆڤ و دێمۆكراسی لە ئێران، لە رۆژی پێنجشەممە 4ی مانگی بەرفارنبارەوە رابردووەوە "محەمەد ئەمین ئاگوشی" مامۆستای خانەنشین كراوی ناڕازیی بەرامبەر بە گوشارەكانی بەرپرسانی زیندان و بەدوادانەچوونی داواكاریی بەدواداچوونی پزیشكی، مانی لە خواردن گرتووە و ئێستاكە لە ژووری تاكەكەسی قەرەنتینەی زیندانی ناوەندیی "زاهیدان"دایە و باری تەندروستی ناجێگیر و مەترسیدارە.
راپۆرتەكە باس لەوە دەكات، كە مەئموورانی ئەمنیەتی ئیتلاعات رێگری لە دەرمانكردنی ناوبراو دەكەن و لە نەخۆشیەكەی وەكوو كارتی گوشاری كەڵك وەردەگرن.
"محەممەد ئەمین ئاگووشی" خوازیاری چارەسەركردنی لە دەرەوەی زیندان، كەڵك وەرگرتن لە مافی مەرەخسی و كۆتایی هێنان بە فشارەكان بووە.
محەممەد ئەمین ئاگووشی تەمەنی ٥٤ ساڵ و خەڵكی شاری "پیرانشار" و بە دەست نەخۆشی گورچیلەوە دەناڵێنێو هەتا ئێستا چەندین جار مانی گرتووە و جارێكیش لێوەكانی خۆی هەڵدوریبوو.
ئەو زیندانییە سیاسیە خوازیاری چارەسەركردنی لە دەرەوەی زیندان، كەڵك وەرگرتن لە مافی مەرەخسی و كۆتایی هێنان بە فشارەكان بووە.
ئاگووشی هاوسەر و ٥ منداڵی هەیە و رێكەوتی ١ی خاكەلێوەی ١٣٨٦ لە لایەن مەئموورانی حیفازەت ئیتلاعاتی سپای پارێزگای "ورمێ"ەوە لە "پیرانشار" بە تۆمەتی سیخوری بۆ حكوومەتی هەرێمی كوردستان دەستگیرر و ماوەی ٨ مانگ لە گرتنگەی ئیدارەی ئیتلاعاتی ورمێدا بووە.
دادگای سەرەتایی ئەو هاووڵاتییە كوردەی بە ئێعدام مەحكووم كردبوو و دوای ناڕەزایی دەربڕین دەربڕین ئەو حوكمە لە ئێعدامەوە كرا بە ١٠ ساڵ زیندان و دوور خستنەوە بۆ زیندانی زاهیدان.